Mesajul pe care l-a transmis Dan Petrescu jucătorilor după ce au fost eliminați din Liga Campionilor Asiei
Jeonbuk a fost eliminată din sferturile de finală ale Cupei Campionilor Asiei, după ce a pierdut "dubla" cu Ulsan HD, scor 1-2 la general.
Dan Petrescu a fost nemulțumit de prestația elevilor săi la finalul partidei. Antrenorul a mărturisit că vina a fost a jucătorilor, care și-au creat ocazii nenumărate, însă nu au reușit să înscrie.
"Fotbalul nu înseamnă doar să îți creezi ocazii, dar golurile sunt ceea ce contează la final. Jucătorii trebuie să fie dezamăgiți, este dezamăgitor ce s-a întâmplat.
Îmi doresc ca Ulsan să câștige Liga Campionilor Asiei. Vreau să îi văd că se bucură pentru că sunt din liga noastră.
Pot fi multe motive pentru care nu ne-am calificat, dar cel mai mare este că ne-am creat foarte multe șanse și nu am reușit să marcăm. Motivul jocului nostru slab este că nu am marcat.
Este foarte dificil să marchezi împotriva unui portar de mare calitate ca cel de astăzi (n.r. Choo Hyun-woo). O să trecem peste", a spus Dan Petrescu, citat de isplus.com.